kalixlouiis/myanmar-wikipedia-corpus huggingface dataset:
အပူချိန်သည် ဧပြီလ အထိ တိုးလေ့ ရှိပြီး ဧပြီလတွင် ပျမ်းမျှ နေ့စဉ် အပူးဆုံး အချိန်မှဦ ၃၆.၈° ဆဲလ်စီးယပ် (၉၈.၂° ဖာရင်ဟိုက်) ရှိသည်။
မုတ်သုံ ရာသီဥတုသည် မေလ မှ အောက်တိုဘာလ အထိ ရှိတတ်ပြီး နေ့ဘက်တွင် မိုးအလွန်များ၍ အနည်းငယ်မျှ အေးမြသော အပူချိန် ရှိတတ်ကာ ညဘက်တွင်မူ ပူပြင်းလျှက်ပင် ရှိသည်။
နာမည်ကျော် နေရာများ မဲဆောက်မြို့တွင် ဒေါက်တာ စင်သီယာမောင်၏ မယ်တော်ဆေးခန်းကို ဖွင့်လှစ် ထားသည်။
သို့မဟုတ် သည် ဂျပန်နိုင်ငံ၊ အိုဆာကာမြို့တွင် တည်ရှိသော အမျိုးသား တက္ကသိုလ်တစ်ခုဖြစ်သည်။
အိုဆာကာခရိုင် ဆေးကောလိပ်အဖြစ် စတင်ဖွင့်လှစ်ခဲ့ခြင်းဖြစ်ပြီး ဂျပန်နိုင်ငံ၏ ဆဌမမြောက် သက်တမ်းအရှည်ဆုံး တက္ကသိုလ်တစ်ခုဖြစ်ကာ ဂျပန်အမျိုးသားတက္ကသိုလ် ၇ ခုထဲမှ တစ်ခုအပါဝင်ဖြစ်သည်။
အိုဆာကာတက္ကသိုလ်တွင် ရူပဗေဒဆိုင်ရာ နိုဘယ်ဆုရှင် ဟီဒီကီ ယုကာဝါကဲ့သို့ များလှစွာသော ကျော်ကြားလှသည့် သိပ္ပံပညာရှင်များစွာ အလုပ်လုပ်လျက်ရှိသည်။
QS World University Ranking အရ ဂျပန်နိုင်ငံတွင် တတိယမြောက် အကောင်းဆုံးသော အဆင်မြင့်ပညာရေး သင်ကြားနိုင်သော တက္ကသိုလ်(ကမ္ဘာ့အဆင့် ၆၇) ဖြစ်သည်။
သမိုင်းကြောင်း အိုဆာကာတက္ကသိုလ်၏ မူလအစကို ပြန်ပြောင်းကြည့်မည်ဆိုလျှင် အိုဆာကာမြို့လယ်တွင် အိုဆာကာခရိုင် ဆေးပညာကျောင်းအဖြစ် တည်ထောင်ခဲ့သော ၁၈၆၉ ခုနှစ်ကို ပြန်သွားရမည်ဖြစ်သည်။
နောင်တွင် ထိုဆေးပညာကျောင်းသည် တက္ကသိုလ်တည်ထောင်ခွင့်အမိန့်(၁၉၁၈ ခုနှစ် အင်ပါယာ အမိန့်တော်အမှတ် ၃၈၈ အရ) ၁၉၁၉ ခုနှစ်တွင် အိုဆာကာခရိုင် ဆေးကောလိပ်အဖြစ် တည်ထောင်ခဲ့သည်။
ထိုနောက် အသစ်တည်ထောင်လိုက်သော သိပ္ပံကောလိပ်နှင့် ပေါင်းစည်း၍ အိုဆာကာ အင်ပါယာတက္ကသိုလ်(大阪帝國大学）ကို ၁၉၃၁ ခုနှစ်တွင် တည်ထောင်ခဲ့သည်။
နောင်နှစ်နှစ်အကြာတွင် အိုဆာကာ နည်းပညာကောလိပ်ကို တက္ကသိုလ်၏ အင်ဂျင်နီယာကျောင်းအဖြစ် ပေါင်းစပ်ခဲ့သည်။
နောက်ဆုံးတွင် တက္ကသိုလ်အား အိုဆာကာ တက္ကသိုလ်အဖြစ် ၁၉၄၇ ခုနှစ်တွင် အမည်ပြောင်းလဲခဲ့သည်။
၁၉၄၉ ခုနှစ် အစိုးရ၏ ပညာရေးပြုပြင်ပြောင်းလဲမှုစနစ်အရ နာနီဝါအထက်တန်းကျောင်းနှင့် အိုဆာကာအထက်တန်းကျောင်းတို့ကို ပေါင်းစည်းခဲ့ကာ အိုဆာကာတက္ကသိုလ်သည် သိပ္ပံ၊ ဆေးပညာ၊ အင်ဂျင်နီယာ၊ စာပေနှင့် ဥပဒေစသော မဟာဌာနကြီးများဖြင့် ၎င်း၏ စစ်ပြီးခေတ် ပညာရေးကို စတင်ခဲ့သည်။
ထိုနောက် မဟာဌာနကြီးများ၊ ဘွဲ့လွန်ဌာနများနှင့် သုတေသနအင်စတီကျူတို့ကို ဆက်တိုက်ဆိုသလို ထူထောင်နိုင်ခဲ့သည်။
ထိုအထဲမှ အင်ဂျင်ီနယာသိပ္ပံကျောင်းသည် ဂျပန်အမျိုးသားတက္ကသိုလ်များထဲတွင် ထိုကဲ့သို့သော ကျောင်းမျိုးတွင် ပထမဆုံးသော ကျောင်းတစ်ခုဖြစ်ခဲ့ပြီး သိပ္ပံနှင့် အင်ဂျင်နီယာစည်းမျဉ်းဥပဒေသတို့မှ ကောင်းမွန်ရာတို့ကို ထုတ်နှုတ်သင်ကြားသော ကျောင်းတစ်ခုဖြစ်ခဲ့ပြီး လူမှုသိပ္ပံကျောင်းသည် စိတ်ပညာ၊ လူမှုဗေဒနှင့် ပညာရေးတို့ကို စိတ်ဝင်စားမှု ကျယ်ပြန့်သမျှကျယ်ပြန့်စွာ ပြန်လှန်လေ့လာနိုင်သော ကျောင်းတစ်ခုဖြစ်ခဲ့သည်။
တည်ရှိပြီးသား မဟာဌာနကြီးများကို အခြေတည်၍ ၁၉၅၃ ခုနှစ် အစိုးရပညာရေးပြုပြင်ပြောင်းလဲမှုစနစ်အရ ဘွဲ့လွန်ဌာန ၁၀ ခုကို ထပ်မံဖွင့်လှစ်ခဲ့သည်။
ဘာသာစကားနှင့် ယဉ်ကျေးမှု ဘွဲ့လွန်ကျောင်းနှင့် အိုဆာကာ နိုင်ငံတကာ ပြည်သူ့မူဝါဒ ဘွဲ့လွန်ကျောင်းတို့ကို ထပ်မံဖွင့်လှစ်ခဲ့ရာ ၁၉၉၄ ခုနှစ် ဘွဲ့လွန်ကျောင်းပေါင်း ၁၂ ခုအထိ ရောက်ရှိလာခဲ့သည်။
ပြည်စုံသော တက္ကသိုလ်စီမံချက် ပြီးမြောက်စေရေးအတွက် ပြန့်ကျဲနေသော မဟာဌာနကြီးများကို ဆုအီတနှင့် တိုယိုနာကာ ပရဝဏ်အတွင်းသို့ ပေါင်းစည်းရန် ၁၉၉၃ ခုနှစ်တွင် နာကာနိုရှီမ ပရဝဏ်အတွင်းရှိ အိုဆာကာ တက္ကသိုလ်ဆေးရုံကို ဆုအီတ ပရဝဏ်အတွင်းသို့ ပြောင်းရွေ့ခဲ့သည်။
၂၀၀၇ ခုနှစ် အောက်တိုဘာလတွင် အိုဆာကာတက္ကသိုလ်နှင့် အိုဆာကာတက္ကသိုလ် နိုင်ငံခြားအရေး လေ့လာရေးကျောင်းတို့အား ပေါင်းစည်းခြင်းအားဖြင့် စီမံချက် ပြီးမြောက်ခဲ့သည်။
ထိုသို့ နိုင်ငံခြားရေး လေ့လာရေးကျောင်းနှင့် ပေါင်းစည်းမှုသည် အိုဆာကာတက္ကသိုလ်အား ဂျပန်နိုင်ငံရှိ နိုင်ငံခြားအရေး လေ့လာရေးကျောင်းပါဝင်သော အမျိုးသားတက္ကသိုလ်နှစ်ခုမှ တစ်ခု ဖြစ်လာစေခဲ့သည်။
ထို့ပြင် ထိုသို့ ပေါင်းစည်းမှုသည် တက္ကသိုလ်အား နိုင်ငံတွင် အကြီးဆုံးသော အမျိုးသားတက္ကသိုလ် ဖြစ်လာစေခဲ့သည်။
၂၀၀၉ ခုနှစ်တွင် အိုဆာကတက္ကသိုလ်သည် ၎င်းဝက်ဘ်ဆိုဒ်၏ အသွင်ပြင်အား အရေးကြီးသော ပြောင်းလဲမှုများ ပြုလုပ်ခဲ့သည်။
ထိုပြောင်းလဲမှု၏ ရလဒ်မှာ ဂျပန်ဘာသာစကား မတက်ကျွမ်းသော လူတစ်ဦးအတွက် အလွယ်တကူ သိလိုသည်တို့ကို သိရှိနိုင်ခဲ့ပြီး အိုဆာကာဧရိယာအတွင်းနေထိုင်ကြသော နိုင်ငံတကာ ကျောင်းသားလဲလှယ်မှု အစီအစဉ်အရ ကျောင်းသားများ၊ နိုင်ငံတကာ သုတေသနပညာရှင်များနှင့် နိုင်ငံမှ ထွက်ခွာလာခဲ့သူများ စသော အသုံးပြုသူတို့အတွက် အသုံးပြုသူ ပိုမိုလွယ်ကူရိုးရှင်းစေသော ဝက်ဘ်ဆိုဒ်တစ်ခု ဖြစ်လာခဲ့သည်။
ဖွဲ့စည်းပုံ အိုဆာကာ တက္ကသိုလ်၏ ဖွဲ့စည်းပုံတွင် ဘွဲ့ကြိုများအတွက် မဟာဌာနကြီး (学部) ၁၁ ခုရှိပြီး ဘွဲလွန်ဌာန (大学院) ၁၆ ခုUndergraduate and Graduate schools & facilities — Osaka University. Osaka-u.ac.jp. Retrieved on 2011-06-26.၊ သုတေသနအင်စတီကျူ ၂၁ ခု၊ စာကြည့်တိုက် ၄ ခုနှင့် တက္ကသိုလ်ဆေးရုံ ၂ ခု ပါဝင်သည်။
History of Osaka University — Osaka University. Osaka-u.ac.jp (2007-10-01). Retrieved on 2014-06-17. ပညာရေးမိတ်ဖက်များ အိုဆာကာ တက္ကသိုလ်သည် ပညာရေး လဲလှယ်သင်ကြားမှု အစီအစဉ်ကို ကမ္ဘာတဝှမ်းရှိ တက္ကသိုလ် အများစုနှင့် သဘောတူညီမှု ပြုလုပ်ထားသည်။
(၂၀၁၁ ခုနှစ်တွင် ၉၂ ခု) ထို့ပြင် အိုဆာကာ တက္ကသိုလ်ရှိ ဌာနကြီးများမှ အခြားသော နိုင်ငံများမှ ဌာနကြီးများ၊ အင်စတီကျူများနှင့်လည်း လဲလှယ်ရေး သဘောတူညီချက်များ ပြုလုပ်ထားကြသေးသည်။
(၂၀၁၁ ခုနှစ်တွင် ၃၆၆ ခု) ထိုသဘောတူညီချက်များကြောင့် နိုင်ငံတကာမှ ကျောင်းသားများသည် အိုဆာကာ တက္ကသိုလ်တွင် လွယ်ကူချောမွေ့စွာ ပညာသင်ကြားနိုင်သလို အိုဆာကာ တက္ကသိုလ်မှ ကျောင်းသားများသည်လည်း ပင်လယ်ရပ်ခြားရှိ အခြားသော နိုင်ငံများမှ ကျောင်းများ၊ အင်စတီကျူများတွင် လွယ်ကူချောမွေ့စွာ ပညာသင်ကြားနိုင်ခဲ့သည်။
University Exchange Agreements — Osaka University . Osaka-u.ac.jp (2010-11-01). Retrieved on 2011-06-26. ကိုးကား Category:ဂျပန်နိုင်ငံရှိ တက္ကသိုလ်နှင့် ကောလိပ်များ။
ဘွမ်ဖာဘွမ် သည် မြန်မာနိုင်ငံရှိ ကချင်တောင်တန်းရှိ တောင်များတွင် အမြင့်ဆုံး ဖြစ်သည်။
ကချင်ပြည်နယ်တွင် တည်ရှိသည်။
တောင်၏ အမြင့်မှာ ၃၄၁၁ မီတာမြင့်ပြီး ထိုးထွက်နေသော တောင်ထိပ်မှာ ၁၆၃၆ မီတာ ရှိသည်။
ဘွမ်ဖာဘွမ်သည် အရှေ့တောင်အာရှရှိ ထူးထူးခြားခြား ထိုးထွက်နေသည့်တောင်များထဲမှ တစ်ခုလည်း ဖြစ်သည်။
Peakbagger - Bumhpa Bum, Myanmar ဆက်စပ်ဖတ်ရှုရန် မြန်မာနိုင်ငံရှိ တောင်များစာရင်း ကိုးကား Category:မြန်မာနိုင်ငံရှိ တောင်များ။
ဒင်းဒေါရာဇီ သည် မြန်မာနိုင်ငံရှိ အမြင့်ဆုံးတောင်များထဲမှ တစ်ခုလည်း ဖြစ်သည်။
အမြင့်မှာ ၅၄၆၄ မီတာ (၁၇၉၂၇ ပေ) ရှိသည်။
အရှေ့တောင်အာရှရှိ အမြင့်ဆုံးတောင်များထဲမှ တစ်ခုလည်း ဖြစ်သည်။
တောင်သည် မြန်မာနိုင်ငံမြောက်ပိုင်း ကချင်ပြည်နယ်တွင် တည်ရှိသည်။
တရုတ်နိုင်ငံ၏ နယ်နိမိတ်အနီးတွင် တည်ရှိသည်။
ခရုဘမ်း သည် မြန်မာနိုင်ငံ၊ ကချင်ပြည်နယ်တွင် တည်ရှိသည့် တောင်တစ်ခု ဖြစ်သည်။
ပထဝီအနေအထား တောင်သည် N'Mai မြစ်၏ မြောက်ဘက်မှ အနောက်ဘက်သို့ သွယ်တန်းကာ တည်ရှိသည်။
တောင်မှ အနီးဆုံးရွာမှာ ခေါင်းလမ်းပုရွာ ဖြစ်သည်။
ဂျပန်ဘာသာစကားဖြင့် မြို့ကို (町 ချော သို့မဟုတ် မချိ) ဟု ခေါ်သည်။
ခရိုင်ကို ခန်း ဟု ခေါ်သည်။
မြို့တော်ကို ရှိ ဟု ခေါ်သည်။
ကျေးရွာကို မုရ ဟု ခေါ်သည်။
မြို့သည် ခရိုင်အတွင်းတွင် ပါဝင်သည်။
町 (မချိ သို့မဟုတ် ချော) သည် သေးငယ်သည့် ဒေသများ၏ အမည်များတွင် အသုံးပြုသည်။
မြို့တော်တစ်ခု ၏ အစိတ်အပိုင်းတစ်ခု အနေဖြင့် တည်ရှိသည်။
မြို့တော်၏ အပြင်ဘက်တွင် မြို့များသည် ဖြစ်ပေါ်လာကြသည်။
ကနေဒီတောင် သို့မဟုတ် လေသာတောင် သည် မြန်မာနိုင်ငံ၊ ချင်းပြည်နယ်၊ တီးတိန်မြို့တွင် တည်ရှိသည်။
အမြင့်မှာ ၂၇၀၃ မီတာ (၈၈၆၈ ပေ) ရှိသည်။
၎င်းသည် ကမ္ဘာပေါ်ရှိ မို့မောက်ထွက်နေသည့် တောင်များထဲတွင် ပါဝင်သည်။
ကနေဒီတောင်သည် အနီးအနားတွင် ရှိသော တောင်များထက် ၄၉၅၁ ပေ(၁၅၀၀ မီတာကျော်) မြင့်တက်နေသည်။
ချင်းပြည်နယ်ရှိ တောင်များထဲတွင် ဒုတိယမြောက် အမြင့်ဆုံး တောင်လည်း ဖြစ်သည်။
https://www.findagrave.com/memorial/8170841 ဆက်စပ်ဖတ်ရှုရန် မြန်မာနိုင်ငံရှိ တောင်များစာရင်း ကိုးကား Category:မြန်မာနိုင်ငံရှိ တောင်များ။
သည် ဂျပန်ရဲတိုက်အမျိုးအစားတစ်ခုဖြစ်ပြီး ဂျပန်နိုင်ငံအလယ်ပိုင်း နာဂိုယာမြို့တွင် တည်ရှိသည်။
အဲဒိုခေတ်တွင် နာဂိုယာရဲတိုက်သည် ဂျပန်နိုင်ငံ၏ အရေအကြီးဆုံးသော ရဲတိုက်မြို့များထဲမှ တစ်ခုဖြစ်ခဲ့သည်။
နာဂိုယာ-ဂျူကူးသည် မီနိုဂျီလမ်းတွင် တည်ရှိပြီး အခြားအရေးကြီးသော ကုန်သွယ်လမ်းကြောင်း ၅ ခုအနက်နှစ်ခုဖြစ်သော တိုကိုင်းဒိုနှင့် နာကာဆန်ဒိုတို့နှင့် ချိတ်ဆက်ပေးထားသည်။
နာဂိုယာရဲတိုက်(名古屋城)၏ အခြားသော အခေါ်တစ်ခုမှာ မေဂျို(名城) ဖြစ်သည်။
ထိုအမည်ကို မြို့တော်၏ အခြေခံအဆောက်အဦများဖြစ်သော မေဂျိုပန်းခြံ၊ မေဂျိုမီသရိုလိုင်းနှင့် မေဂျိုတက္ကသိုလ်ဟူ၍ အမည်ပေးထားကြပြီး သမိုင်းဝင်အဆောက်အဦတို့သည် ယဉ်ကျေးမှုအရ လွှမ်းမိုးရှိနေသည်ကို ထင်ဟပ်စေသည်။
သမိုင်းကြောင်း အိုဝါရီနယ်သို့ စစ်ချီနိုင်စေရန် ဆုရုဂါနယ်မှ စစ်မင်း အီမာဂါဝါ ယူဂျီချီကာသည် တိုင်အီခေတ် ၁၅၂၁ နှင့် ၁၅၂၈ အကြားတွင် သားဖြစ်သူ အီမာဂါဝါ ယူဂျီတိုယိုအတွက် နာဂိုယာဒေသတွင် ရဲတိုက်တစ်ခု ဆောက်လုပ်ခဲ့သည်။
ထိုရဲတိုက်သည် နောင်တွင် နီနိုမာရူအိမ်ရာအနီးတွင် ရှိခဲ့သည်။
အိုဒါ မိုဘူဟီဒီသည် အီမာဂါဝါ ယူဂျီတိုယိုအား ၁၅၃၂ ခုနှစ် မတ်လ(ကျိုရိုကူ ၅)တွင် တိုက်ခိုက်လုပ်ကြံခဲ့ပြီး ထိုရဲတိုက်တွင် နေထိုင်ခဲ့ကာ ရဲတိုက်အမည်အား နာဂိုယာရဲတိုက်ဟု ပြောင်းလဲခဲ့သည်။
၎င်း၏ သားဖြစ်သူ အိုဒါ နိုဘုနာဂါကိုလည်း ဤရဲတိုက်တွင်ပင် ၁၅၃၄ခုနှစ် (တန်ဘန် ၃)တွင် မွေးဖွားခဲ့သည်ဟု ဆိုကြသည်။
သို့သော်လည်း ဤသည်မှာ အငြင်းပွားဖွယ်ရာ ကိစ္စတစ်ခုဖြစ်သည်။
ထို့နောက် အိုဒါ နိုဘူနာဂါသည် အိုဒါ နိုဘူတိုမိုအား ကီယိုဆုရဲတိုက်တွင် ၁၅၅၅ ခုနှစ် ဧပြီလ(ကိုဂျီ ၁)တွင် အနိုင်ရရှိခဲ့ပြီး ထိုရဲတိုက်တွင်ပင် နေထိုင်ခဲ့သည်။
၁၅၈၂ ခုနှစ်(တန်ရှို ၁၀)တွင် နာဂိုယာရှိ ရဲတိုက်မှာ စွန့်ပစ်ခြင်းခံခဲ့ရသည်။
ဂျပန်နိုင်ငံ၌ သောင်းကျန်းမှုများစွာ ဖြစ်ပေါ်ခဲ့ပြီးနောက်တွင်တော့ တိုကူဂါဝါ ယဲယဆုသည် အောင်ပွဲများရရှိခဲ့ပြီး ၁၆၀၉ ခုနှစ်(ကီချို ၁၄)တွင် နာဂိုယာရဲတိုက်အား ပြန်လည်တည်ဆောက်ရန် ဆုံးဖြတ်ခဲ့သည်။
မေဂျီ ပြုပြင်ပြောင်းလဲရေးခေတ် မတိုင်မီအထိ နာဂိုယာရဲတိုက်သည် တိုကူဂါဝါကလန်မျိုးဆက်အဖွဲ့သုံးခုထဲမှ အကျော်ကြားဆုံးဖြစ်သော အိုဝါရီအဖွဲ့နေထိုင်ရာနေရာအဖြစ် ဂုဏ်သတင်းမွေးပျံခဲ့သည်။
၁၅၇၆ ခုနှစ်တွင် အိုဒါ နိုဘူနာဂါ(၁၅၃၄–၁၅၈၂)တည်ဆောက်ခဲ့သော အာဇုချီရဲတိုက်တည်ဆောက်စဉ်ကတည်းကပင် ရဲတိုက်ခိုင်မာတောင့်တင်းမှုနှင့် တည်ဆောက်မှုနည်းပညာသည် အတော်ကိုတိုးတက်၍ လာခဲ့သည်။
ရဲတိုက်ပုံစံအား ဒီဇိုင်းဆွဲခဲ့၊ ဆောက်လုပ်စဉ်တုန်းကလည်း ဦးဆောင်ညွှန်ကြားခဲ့သူ ဗိသုက ပညာရှင်များထဲမှ တစ်ယောက်မှာ နာကိုင်း မာဆာကီယိုဖြစ်ပြီး ယခင် နိုင်ဂျိဒ၊ ဖူရှိမီ၊ အဲဒိုနှင့် ဆန်ပုရဲတိုက်များ တည်ဆောက်စဉ်ကတည်းကလည်း ပါဝင်ခဲ့သူဖြစ်သည်။
သူသည် ယခင်ရှိပြီးသား ရဲတိုက်များ၏ ခံတပ်နည်းပညာ၊ နည်းစနစ်တို့ကို ပေါင်းစပ်ပြီး ပိုမိုကောင်းမွန်အောင် ပြုပြင်ကာ တိုကူဂါဝါ ရှိုးဂန်းတို့အတွက် ခောတ်မီပြီး အကောင်းမွန်းဆုံးသော နာဂိုယာရဲတိုက်ကို စံပြရဲတိုက်တစ်ခုအဖြစ် တည်ဆောက်ခဲ့ခြင်း ဖြစ်သည်။
၁၉ ရာစုနှင့် ၂၀ ရာစု တိုကူဂါဝ် ရှိုးဂန်းတို့၏ အမိန့်နှင့် ဥပဒေတို့ ဆုံးရှုံးချိန်သို့ ရောက်လာခဲ့သည်။
၁၈၆၈ ခုနှစ် (ကီအို ၄) (Keiō 4) ဇန်နဝါရီလတွင် နီနိုမာရူနန်းတော်၌ အာအိုမာဆုဘာ ဖြစ်ရပ် Aomatsuba Incident ဖြစ်ပွားခဲ့သည်။
၁၉၂၀ ခုနှစ်တွင် ထိုဖြစ်ရပ်အတွက် အမှတ်တရ ကျောက်တိုင်ကို စိုက်ထူးခဲ့ကြသည်။
ရှိုးဂန်းတို့၏ အဆုံးသတ်တို့ ရောက်သောအခါ အိုဝါရီဂိုဏ်းသည် အင်ပါယာပြည်ရှင်ထံ အညံခံရန် ဆုံးဖြတ်ခဲ့ကြသည်။
၁၈၇၀ ခုနှစ် (မေဂျီ ၃)တွင် တိုကူဂါဝါ ယိုရှိကာဆုသည် ရဲတိုက်၏ အစိတ်အပိုင်းတို့ကို ဖျက်ဆီးခဲ့ပြီး ရွှေရောင်လင်းပိုင်ကို ဧကရာဇ် အိမ်တော်ထိန်းဌာနသို့ လှူဒါန်းခဲ့သည်။
ဒိုဂျွန်းပင်မဆောင်မှ ၁၈၇၁ ခုနှစ် (မေဂျီ ၃)တွင် ဖြုတ်ယူခဲ့ကြပြီး အက်ဆုတဆိပ်ကိမ်းမှ တိုကျိုသို့ ရေနွေးငွေ့သင်္ဘောဖြင့် ပို့ဆောင်ပေးခဲ့သည်။
ထိုနောက် ဂျပန်နိုင်ငံ၏ ဒေသများစွာကို ခရီးသွားလုပ်ငန်း ပြပွဲများအဖြစ် ပြသပေးခဲ့သည်။
လင်းပိုင်အမရုပ်ကို ၁၈၇၃ ဗီယင်နာ ကမ္ဘာ့ပြပွဲတွင်လည်း ဝင်ရောက်ပြသခဲ့သည်။
၁၈၇၂ ခုနှစ် မေလတွင် တိုကျိုမြို့စောင့်တပ်ဖြစ်သော အမှတ် ၃ တပ်မသည် နာဂိုယာရဲတိုက်၌ စခန်းချခဲ့ကြပြီး နာဂိုယာရဲတိုက်စောင့်ရှောက်ရန် တာဝန်ဖြင့် ရဲတိုက်အခြေတွင် စစ်တန်းလျားများ တည်ဆောက်ခဲ့ကြသည်။
၁၈၇၉ ခုနှစ် (မေဂျီ ၁၂) ဒီဇင်ဘာတွင် အင်ပါယာ စစ်ဝန်ကြီး ယာမာဂါတာ အာရီတိုမိုသည် ဗိုလ်မှူးကြီး နာကာမာရူ ရှီဂဲတို၏ အကြံပေးချက်အရ ရဲတိုက်အား ထိန်းသိမ်းထားရှိ ဆုံးဖြတ်ခဲ့သည်။
၁၈၉၁ ခုနှစ် မီနို-အိုဝါရီ ငလျင်သည် ၁၈၉၁ ခုနှစ် (မေဂျီ ၂၄) အောက်တိုဘာတွင် လှုပ်ခတ်ခဲ့ရာ အနောက်တောင်ဘက်၊ တာမွန်ပြအိုးနှင့် အခြားသော အဆောက်အဦတို့ အကြီးအကျယ် ပျက်ဆီးခဲ့သည်။
ပြန်လည်တည်ဆောက်ခြင်းနှင့် ပြုပြင်ခြင်းလုပ်ငန်းများကို ဆောင်ရွက်ခဲ့သော်လည်း အလုံးစုံ ပြီးစီးအောင်တော့ ဆောင်ရွက်နိုင်ခြင်း မရှိခဲ့ပေ။
၁၈၉၃ ခုနှစ် (မေဂျီ ၂၆)တွင် ရဲတိုက်ကို ဧကရာဇ် အိမ်တော်ထိန်း ဝန်ကြီးဌာနအား လွဲပြောင်းပေးခဲ့ပြီး ဧကရာဇ်အိမ်တော်အဖြစ် တရားဝင် သတ်မှတ်ပြီးနောက် ဇွန်လတွင် ရဲတိုက်အမည်အား "နာဂိုယာ ဧကရာဇ် အပန်းဖြေအိမ်တော်" (名古屋離宮 Nagoya Rikyū) အဖြစ် ပြောင်းလဲခဲ့သည်။
၁၉၀၆ ခုနှစ် (မေဂျီ ၃၉) မေလ ၂၀ ရက်နေ့တွင် အမျိုးသား မီးရထားလမ်း မိုင် ငါးထောင်ပြည့် အထိမ်းအမှတ်အဖြစ် ရဲတိုက်ရင်ပြင်အား ပြည်သူတို့ တစ်ရက်တာမျှ လည်ပတ်ခွင့် ပေးခဲ့သည်။
၁၉၁၀ ခုနှစ် (မေဂျီ ၄၃) မတ်လတွင် အဲဒိုရဲတိုက်မှ ကြေးလင်းပိုင်ရုပ်ကို ဒိုဂျွန်းဆောင်ငယ် အမိုးနှင့် ထောင့်ရှိ ပြအိုးတို့တွင် ထည့်သွင်းတပ်ဆင်ခဲ့သည်။
၁၉၁၁ ခုနှစ် (မေဂျီ ၄၄) ဖေဖော်ဝါရီတွင် အဲဒိုရဲတိုက်မှ ဟဆုအီကီ ဂိတ်ကို ယူဆောင်၍ နီရှီနိုမာရူ-အဲနိုကီ ဂိတ်၏ လက်ကျန်အစိတ်အပိုင်းတို့ကို တည်ဆောက်ခဲ့သည်။
ယနေ့အခါ ရဲတိုက်သို့ လည်ပတ်သူများ အဓိက အသုံးပြုသည် ဂိတ်ပင်ဖြစ်သည်။
၁၉၂၃ ခုနှစ် (တိုင်ရှို ၁၂)တွင် အနောက်တောင်ဘက်ရှိ ပြအိုးကို ပြုပြုခဲ့သည်။
၁၉၃၀ ခုနှစ် (ရှိုဝါ ၅) ဒီဇင်ဘာ ၁၁ ရက်နေ့တွင် ရဲတိုက်၏ ပိုင်ဆိုင်ခွင့်ကို ဧကရာဇ် အိမ်တော်ထိန်း ဝန်ကြီးဌာနမှ နာဂိုယာမြို့သို့ ပြန်လည်လွဲပြောင်းပေးခဲ့ရာ ဧကရာဇ်အိမ်တော် ဟူသော ဂုဏ်ပုဒ်ကိုလည်း ဖျက်သိမ်းခဲ့သည်။
ထိုလတွင်ပင် ရဲတိုက်အခြေမှ အဆောက်အဦ ၂၄ ခုကိုလည်း အမျိုးသား ယဉ်ကျေးမှု အမွေအနှစ်အဖြစ် သတ်မှတ်ခဲ့သည်။
၂၁ ရာစုခေတ်နှင့် အနာဂတ်စီမံချက်များ အင်္ဂလိပ်ဘာသာဖြင့် မော်ကွန်းပြားများ တပ်ဆင်ခြင်းနှင့် မျှော်မှန်းထားသော များလှစွာသော လည်ပတ်သူများအတွက် ဟွန်မာရူနန်းတော်(本丸御殿 Honmaru Goten) ကို 3D ရုပ်ရှင်ဖြင့် ပြသခြင်းတို့ကို Expo 2005 အတွက် ရည်ရွယ်ပြင်ဆင်ခဲ့သည်။
ဖျက်ဆီးဖြိုချခြင်းခံခဲ့ရသော ဟွန်မာရူနန်းတော် တည်ဆောင်ခြင်းလုပ်ငန်းကို ၂၀၀၉ ခုနှစ်တွင် စတင်ခဲ့ပြီး ၂၀၁၈ ခုနှစ်တွင် လက်စသပ်ခဲ့သည်။
နာဂိုယာမြို့တော်ဝန် တာကာရှီ ကာဝါမူရာသည် ဒုတိယကမ္ဘာစစ်အတွင်း ဖျက်ဆီးခံခဲ့ရသော ပင်မမျှော်စင်ကို မူလပုံစံအတိုင်း အလုံးစုံသစ်သားဖြင့် တည်ဆောက်မည်ဟု ၂၀၀၉ ခုနှစ်တွင် ကြေညာခဲ့သည်။
ပင်မမျှော်စင် ပြန်လည်တည်ဆောက်မည့် ခန့်မှန်းကုန်ကျစရိတ်မှာ ယန်းတစ်သန်းခန့် ရှိနိုင်သည်။
ဒေသအာဏာပိုင်တို့နှင့် ညှိနှိုင်းပြီးနောက် ထိုပြန်လည်တည်ဆောက်မည့် စီမံချက်ကို အတည်ပြုခဲ့ပြီး ၂၀၁၇ ခုနှစ် ဇူလိုင်လတွင် မြို့တော်သည် တရားဝင် အလှူငွေကောက်ခံခြင်းကို ပြုလုပ်ခဲ့သည်။
ထိုပင်မမျှော်စင်တည်ဆောက်ခြင်းလုပ်ငန်းသည် ၂၀၂၂ ခုနှစ်တွင် အပြီးသတ်မည် ဖြစ်သည်။
thumb|right လဲန်နူပါတောင်သည် မြန်မာနိုင်ငံ၊ ချင်းပြည်နယ်၊ တီးတိန်မြို့တွင် တည်ရှိသည့် တောင်တစ်ခု ဖြစ်သည်။
ရှေးဟောင်း ဇိုမီ (Zomi) များသည် သေဆုံးပြီးနောက် ထိုတောင်တွင် ရှိနေကြသည်ဟု ယုံကြည်ကြသည်။
ရှေးခေတ်လူများသည် ထိုတောင်တွင် တိရစ္ဆာန်များကို ပူဇော်ပသကြသည်။
မြက်ခင်းများသည် လူသားများက စီတန်းထားသကဲ့သို့ တည်ရှိသည်။
ရှေးခေတ်မုဆိုးများသည် ညအခါတွင် ပွဲတော်တွင်တီးသကဲ့သို့ အသံများ ကြားရသည်။
၎င်းတောင်သည် ဇိုမီတို့၏ ယဉ်ကျေးတွင် ထင်ရှားသည့် တောင်တစ်ခု ဖြစ်သည်။
၎င်းသည် လတ္တီကျူ 23.275217 နှင့် လောင်ဂျီကျူ 93.515884 တွင် တည်ရှိသည်။
လဲသတောင် သည် မြန်မာနိုင်ငံတွင် တည်ရှိသည့် တောင်တစ်ခု ဖြစ်သည်။
မန္တလေးတိုင်းဒေသကြီး၊ ပြင်ဦးလွင်ခရိုင်၊ စဉ့်ကူးမြို့တွင် တည်ရှိသည်။
လွယ်လန်းတောင် သည် မြန်မာနိုင်ငံ၊ ရှမ်းပြည်နယ်ရှိ ရှမ်းတောင်တန်းတွင် တည်ရှိသည့် တောင်တစ်ခု ဖြစ်သည်။
လင်းခေးမြို့၏ တောင်ဘက် ၇၅ ကီလိုမီတာ အကွာတွင် တည်ရှိသည်။
GoogleEarth ပထဝီအနေအထား လွယ်လန်း ၏ အဓိပ္ပာယ်မှာ ရှမ်းဘာသာစကားဖြင့် "ထိပ်ပြောင်နေသည့် တောင်" ဖြစ်သည်။
ဝမ်မယ်အော်ရွာ၏ အနောက်ဘက် ၄ ကီလိုမီတာ အကွာတွင် တည်ရှိသည်။
ဟိုမိန်းမြို့၏ အနောက်တောင်ဘက် ၁၅ ကီလိုမီတာအကွာတွင် တည်ရှိသည်။
ဆက်စပ်ဖတ်ရှုရန် မြန်မာနိုင်ငံရှိ တောင်များစာရင်း ကိုးကား Category:မြန်မာနိုင်ငံရှိ တောင်များ Category:ရှမ်းပြည်နယ်၏ ပထဝီဝင်။
လွိုင်လိန်းတောင် သည် ရှမ်းတောင်တန်းတွင် အမြင့်ဆုံး တောင်ဖြစ်သည်။
မြန်မာနိုင်ငံ၊ ရှမ်းပြည်နယ်၊ တန့်ယန်းမြို့နယ်တွင် တည်ရှိသည်။
လားရှိုးမြို့၏ အရှေ့တောင်ဘက် ၄၅ ကီလိုမီတာအကွာတွင် တည်ရှိသည်။
Peakbagger - Loi Leng, Myanmar ပထဝီအနေအထား အရှေ့ဘက်တွင် ကောင်းဝိန်းရွာသည် ၁၁ ကီလိုမီတာအကွာတွင် တည်ရှိသည်။
မြောက်ဘက်တွင် မိုင်းပတ်ရွာ ၏ ၁၀ ကီလိုမီတာအကွာတွင် တည်ရှိသည်။
အမြင့်သည် ၂၆၅၁ မီတာ ရှိပြီးGoogleEarth ချွန်ထွက်နေသည့် တောင်ထိပ်သည် ၁၈၂၃ မီတာ ရှိသည်။
အရှေ့တောင်အာရှတွင် ချွန်ထွက်နေသည့်တောင်များတွင် ပါဝင်သည့် တောင်တစ်ခုလည်း ဖြစ်သည်။
လွိုင်ပန့်နာအို သည် ရှမ်းတောင်တန်း၏ တောင်စဉ်တောင်တန်းခွဲတစ်ခုဖြစ်သည့် Daen Lao Range တွင် အမြင့်ဆုံးတောင် ဖြစ်သည်။
၎င်းသည် ရှမ်းပြည်နယ်ရှိ Mong Yawng အနီးတွင် တည်ရှိသည်။
တရုတ်နိုင်ငံနယ်နိမိတ် အနီးတွင် တည်ရှိသည်။
တောင်၏ အမြင့်မှာ ၂၄၄၀ မီတာ ရှိပြီး တောင်ထိပ်ဖျားသည် ၁၅၉၆ မီတာ ရှိသည်။
ဤတောင်သည် အရှေ့တောင်အာရှရှိ မြင့်မားသည့်တောင်ထိပ်ရှိသည့် တောင်များထဲမှ တစ်ခုလည်း ဖြစ်သည်။
Loi Pangnao (mountain) - Region: Shan State, Myanmar ဆက်စပ်ဖတ်ရှုရန် မြန်မာနိုင်ငံရှိ တောင်များစာရင်း ကိုးကား Category:မြန်မာနိုင်ငံရှိ တောင်များ။
မွန့်လင့်ရှန်း သည် ရှမ်းတောင်တန်းတွင် အမြင့်ဆုံးသော တောင်တစ်ခု ဖြစ်သည်။
တရုတ်နိုင်ငံ၏ နယ်နိမိတ်နှင့် နီးကပ်စွာ တည်ရှိသည်။
International Boundary Study; No. 42 – November 30, 1964; Burma – China ပထဝီအနေအထား မွန့်လင့်ရှန်း၏ တောင်ထိပ်သည် မြင့်မားပြီး သစ်တောများ ထူထပ်သည့် တောင်ထုသည် တည်ရှိသည်။
တောင်၏ အမြင့်မှာ ၂၆၄၁ မီတာရှိပြီး တောင်ထိပ်ဖျားသည် ၁၆၂၅ မီတာ ရှိသည်။
ဤတောင်သည် အရှေ့တောင်အာရှရှိ မြင့်မားသည့် တောင်ထိပ်ဖျားရှိသည့် တောင်များတွင် ပါဝင်သည်။
အနီးဆုံးရွာမှာ Man Ye-su ဖြစ်ပြီး အနောက်ဘက် ၄ ကီလိုမီတာ အကွာတွင် တည်ရှိသည်။
အရှေ့ဘက် ၄ ကီလိုမီတာအကွာတွင် Yindai တည်ရှိသည်။
ပင်းပက်တောင် သို့မဟုတ် ထင်းရှူးပင်တောင် သည် မြန်မာနိုင်ငံ၊ ရှမ်းပြည်နယ် တွင် တည်ရှိသည်။
မြန်မာနိုင်ငံ၏ ဒုတိယအကြီးဆုံး သံသတ္ထုများ တည်ရှိရာနေရာလည်း ဖြစ်သည်။
တောင်ကြီးမြို့မှ အရှေ့တောင်ဘက် ၇ မိုင်အကွာတွင် တည်ရှိသည်။
တောင်သည် ခန့်မှန်းခြေ ဧရိယာ ၈ စတုရန်းမိုင်ခန့် လွှမ်းမိုးထားသည်။
တောင်သည် ပင်လယ်ရေမျက်နှာပြင်အထက် ၁၄၀၀ မီတာအထက်တွင် တည်ရှိသည်။
တောင်တွင် လူ ၇၀၀၀ ပတ်ဝန်းကျင် နေထိုင်ကြပြီး အများစုသည် ပအိုဝ်းလူမျိုးများ ဖြစ်ကြသည်။
ဒေသတွင်း အချက်အလက်များ တောင်ကို ဝန်းရံထားသည့် လွင်ပြင်ကို ဟိုပုန်းလွင်ပြင်ဟု သိကြသည်။
ထိုလွင်ပြင်တွင် လူ ၃၅၀၀၀ ခန့်မှန်းခြေ နေထိုင်ကြပြီး ရွာပေါင်း ၁၀၀ ရှိသည်။
သဘတ်စမ်းချောင်း(Thabat Stream) သည် ပင်ပတ်တောင်တစ်လျှောက် တောင်ဘက်သို့ စီးဆင်းလျက် ရှိသည်။
ထို့နောက် မိုင် ၁၀၀ ခန့် ဆက်လက်စီးဆင်းပြီး ပေါင်မြစ်နှင့် ပေါင်းဆုံသည်။
တောင်၏ အနီးတွင် အဓိကနေထိုင်ကြသည့် သူများသည် ပအိုဝ်းလူမျိုးများဖြစ်ပြီး ရှမ်းလူမျိုးများ၊ အိန္ဒိယလူမျိုးများလည်း နေထိုင်ကြသည်။
တောင်၏ ပတ်ဝန်းကျင်တွင် ခန့်မှန်းခြေ ရွာ ၂၅ ရွာတွင် လူဦးရေ ၇၀၀၀ နေထိုင်ကြသည်။
နေထိုင်ကြသူများသည် လယ်သမားများ ဖြစ်ကြသည်။
သို့သော် မုဆိုးအလုပ်လုပ်ကိုင်သူမှာလည်း များပြားစွာ ရှိပြီး စမ်းချောင်းအတွင်း ရေလုပ်ငန်း လုပ်ကိုင်ကြသူများလည်း ရှိသည်။
မြင်းမိုရ်လက်ခတ်တောင် သည် မြန်မာနိုင်ငံ၊ တနင်္သာရီတောင်တန်းရှိ ဘိလောက်တောင်၏အမြင့်ဆုံး တောင်တစ်ခု ဖြစ်သည်။
ပထဝီဝင်အနေအထား တနင်္သာရီတိုင်း‌ဒေသကြီးတွင် တည်ရှိသည်။
မြင်းမိုရ်လက်ခတ်ရွာ၏ အရှေ့တောင်ဘက် ၁၅ ကီလိုမီတာအကွာတွင် တည်ရှိသည်။
ထိုင်းနိုင်ငံနှင့် နယ်နိမိတ်၏ အနောက်ဘက် ၄၅ ကီလိုမီတာအကွာတွင် တည်ရှိသည်။
GoogleEarth တောင်၏ အမြင့်သည် ၂၀၇၂ မီတာ ရှိပြီး တောင်ထိပ်ဖျားသည် ၁၈၅၇ မီတာ ရှိသည်။
ဤတောင်သည် အရှေ့တောင်အာရှရှိ မြင့်မားသည့် တောင်ထိပ်ရှိသည့်တောင်များထဲမှ တစ်ခု ဖြစ်သည်။
ဖန်ဂရန်ရာဇီ သည် မြန်မာနိုင်ငံရှိ အမြင့်ဆုံးတောင်များထဲမှ တစ်ခု ဖြစ်သည်။
အမြင့်သည် ၄၃၂၈ မီတာ (၁၄၁၉၉ ပေ) ရှိသည်။
အရှေ့တောင်အာရှတွင် အမြင့်ဆုံးတောင်တစ်ခု ဖြစ်သည်။
မြန်မာနိုင်ငံ၏ မြောက်ဘက်တွင် တည်ရှိသည့် ကချင်ပြည်နယ်တွင် တည်ရှိသည်။
Phongran Razi Expedition မတော်တဆဖြစ်ရပ် ၂၀၁၉ ခုနှစ် ဧပြီလ ၁၂ ရက်နေ့တွင် The Summiter တောင်တက်အဖွဲ့သည် ဖန်ဂရန်ရာဇီတောင်ထိပ်သို့ တက်ရောက်နိုင်ခဲ့ပြီး ပြန်အဆင်းတွင် အသက် ၂၈ နှစ်အရွယ် အဖွဲ့ဝင် အမျိုးသမီးတစ်ဦးဖြစ်သူ မစိမ့်ထက်သည် မတော်တဆ ခြေချော်ကာ ပေလေးထောင်ခန့် အနက်ရှိ တောင်ကမ်းပါးမှ ပြုတ်ကျခဲ့ကာ ကွယ်လွန်ခဲ့သည်။
ဖုန်ရင်ရာဇီ သည် မြန်မာနိုင်ငံရှိ အမြင့်ဆုံးတောင်များထဲမှ တစ်ခု ဖြစ်သည်။
အမြင့်သည် ၄၂၈၂ မီတာ (၁၄၀၅၀ ပေ) ရှိသည်။
အရှေ့တောင်အာရှရှိ အမြင့်ဆုံးတောင်များတွင် တစ်ခုအပါအဝင် ဖြစ်သည်။
မြန်မာနိုင်ငံမြောက်ပိုင်း ကချင်ပြည်နယ်တွင် တည်ရှိသည်။
ဆက်ခဟဖွန့် သည် ဘင်္ဂလားဒေ့ရှ် − မြန်မာ နယ်နိမိတ်တွင် တည်ရှိသည့် တောင်ဖြစ်သည်။
အမြင့်မှာ ၁၀၅၂ မီတာ (၃၄၅၁ ပေ) ရှိသည်။
Bao-Rong Lu, General information of the areas visited and the collecting routes, A Report On BRRI-IRRI Cooperative Collection of Wild Oryza Species In Bangladesh, page 5, International Rice Research Institute, October 1529, 1998Country-wise highest points, HighPoint.com ဆက်စပ်ဖတ်ရှုရန် မြန်မာနိုင်ငံရှိ တောင်များစာရင်း ကိုးကား Category:မြန်မာနိုင်ငံရှိ တောင်များ။
ဆန့်ပန့်ဘမ်း သည် မြန်မာနိုင်ငံ၏ မြောက်ပိုင်းတြိဂံဒေသရှိ တောင်များထဲမှ အမြင့်ဆုံးတောင်တစ်ခု ဖြစ်သည်။
စစ်ကိုင်းဒေသတွင် တည်ရှိသည်။
အမြင့်သည် ၂၆၉၂ မီတာ ရှိပြီး တောင်ထိပ်ဖျားသည် ၁၆၅၅ မီတာရှိသည်။
အရှေ့တောင်အာရှရှိ မြင့်မားသည့် တောင်ထိပ်ဖျားရှိသည့်တောင်များထဲမှ တစ်ခု ဖြစ်သည်။
Peakbagger - Sangpang Bum, Myanmar ဆက်စပ်ဖတ်ရှုရန် မြန်မာနိုင်ငံရှိ တောင်များစာရင်း ကိုးကား Category:မြန်မာနိုင်ငံရှိ တောင်များ။
တမီးရာဇီ သည် မြန်မာနိုင်ငံရှိ အမြင့်မားဆုံး တောင်တစ်ခု ဖြစ်သည်။
အမြင့်မှာ ၅၁၀၁ မီတာ (၁၆၇၃၆ ပေ) ရှိသည်။
အရှေ့တောင်အာရှရှိ အမြင့်ဆုံးတောင်များထဲမှ တစ်ခု ဖြစ်သည်။
အရှေ့စေတီနှင့်အနောက်စေတီတို့သည် တရုတ်နိုင်ငံ၊ ယူနန်ပြည်နယ်၊ ကူမင်းမြို့၏တောင်ပိုင်းတွင်တည်ရှိပြီး စေတီတစ် ဆူနှင့်တစ်ဆူအကြား မီတာ ၂၀ဝ (ပေ ၆၆၀) ကွာဝေးသည်။
အရှေ့ဘုရားကျောင်းစေတီနှင့် အနောက်ဘုရားကျောင်း စေတီဟု လူသိများသည်။
"Kunming Attractions". China Tourist Attractions. planetware.com. Archived from the original on 3 April 2012. Retrieved 31 March 2012 နန်ချောင်နိုင်ငံ၏ အုပ်ချုပ်မှုကာလအတွင်း အေဒီ၈ရာစုနှောင်းပိုင်း (သို့မဟုတ်) အေဒီ၉ရာစု နှောင်းပိုင်းတွင် တည်ဆောက်ခဲ့သည်။
Chris Horton (4 June 2008). "Old Kunming: Eastern and Western Pagodas". GoKunming. Retrieved 31 March 2012. ကိုးကား Category:တရုတ်နိုင်ငံမှ စေတီပုထိုးနှင့် ဘုရားကျောင်းများ Category:ကူမင်းမြို့ရှိ လည်ပတ်စရာနေရာများ‎။
အထည်အလိပ်ပြတိုက်သည် အင်ဒိုနီးရှားနိုင်ငံ၊ ဂျကာတာမြို့တော် အနောက်ပိုင်းတွင် တည်ရှိသည့် ပြတိုက်တစ်ခု ဖြစ်သည်။
အင်ဒိုနီးရှားနိုင်ငံ၏ ကျွန်းပေါင်းစုံမှ အထည်အလိပ်မျိုးစုံကို စုဆောင်းပြသထားသည်။
သမိုင်းကြောင်း အထည်အလိပ်ပြတိုက်၏အဆောက်အဦးကို ၁၉ရာစုအစောပိုင်းတွင် တည်ဆောက်ခဲ့သည်။
ကနဦးက ဤအဆောက်အဦးသည် ပြင်သစ်လူမျိုးတစ်ဦး၏ ကိုယ်ပိုင်အိမ် ဖြစ်သည်။
ယင်းအဆောက်အဦးကို နောက်ပိုင်းတွင် ဘာတေးဗီးယားမြို့၏ တူရကီကောင်စစ်ဝန်ဖြစ်သူ အဗ္ဗဒူလ် အဇဇ် အယ်လ် မက်စ်ဆာဝီ အယ်လ် မူဆာ ခါဒမ်အား ရောင်းချ ခဲ့သည်။
၁၉၄၂ခုနှစ်တွင် အဆိုပါအဆောက်အဦးကို ကာရယ် ခရစ်တင် ကရု(တ်)ဆိုသူအား ထပ်မံရောင်းချခဲ့ပြန်သည်။
ဤအဆောက်အဦးကို အင်ဒိုနီးရှားနိုင်ငံ လွတ်လပ်ရေး ကြိုးပမ်းမှုကာလအတွင်းတွင် ပြည်သူ့လုံခြုံရေးတပ်ဦး၏ ဗဟို ဌာနချုပ်အဖြစ် အသုံးပြုခဲ့သည်။
၁၉၄၇ခုနှစ်ရောက်သော် ဤအဆောက်အဦးကို လီဆွန်ဖင်းဆိုသူက ပိုင်ဆိုင်ပြန်သည်။
၎င်းက လူမှုရေးဌာနသို့ ငှားရမ်းခဲ့ပြန်သည်။
အဆိုပါဌာနက သက်ကြီးရွယ်အိုများအတွက် ဂေဟာအဖြစ် အသုံးပြုခဲ့ သည်။
ယင်းနောက်တွင် ဤအဆောက်အဦးအား မြို့၏အစိုးရထံသို့ လွှဲပြောင်းပေးခဲ့သည်။
၁၉၇၈ခုနှစ်၊ ဇွန်လ ၂၈ရက် တွင် မဒမ် တီယန် ဆိုဟာတိုက အထည်အလိပ်ပြတိုက်အဖြစ် ဖွင့်လှစ်ခဲ့သည်။
"Direktorat Museum-Museum Tekstil". Direktorat Permuseuman. Retrieved January 11, 2010 "Textile Museum". Indonesia Travel Guide. 2010. Retrieved January 11, 2010. စုဆောင်းပြသထားမှုများ အထည်အလိပ်ပြတိုက်တွင် အင်ဒိုနီးရှား ရိုးရာ လက်ရက်အထည်အလိပ်မျိုးစုံကို ပြသထား ရာ ယင်းတို့တွင် ဂျာဗားပါတိတ်များလည်း ပါဝင်လေသည်။
ယင်းအပြင် ရိုးရာအထည်အလိပ်ရက်လုပ်သည့်ကိရိယာများ လည်း ပြသထားသည်။
ခတ္တမန္ဒု တက္ကသိုလ် () သည် အစိုးရ ကိုယ်ပိုင်အုပ်ချုပ်ခွင့်ရ အများပြည်သူဆိုင်သော ပညာရေးအဖွဲ့အစည်း ဖြစ်သည်။
နီပေါနိုင်ငံ၏ တတိယမြောက် သက်တမ်းအရှည်ဆုံး တက္ကသိုလ်တစ်ခု ဖြစ်ပြီး ခတ္တမန္ဒုမြို့ အရှေ့ဘက် ၃၀ ကီလိုမီတာအကွာ ဒူလီခေးလ်မြို့(Dhulikhel)၊ ကာဗရီပလန်ချော့ ခရိုင်(Kavrepalanchok District) တွင် တည်ရှိသည်။
ခတ္တမန္ဒု တက္ကသိုလ်ကို ၁၉၉၁ ခုနှစ်တွင် တည်ထောင်ခဲ့ခြင်း ဖြစ်ပြီး ကျောင်းဆောင်ပုဒ်မှာ "Quality Education for Leadership" ဖြစ်သည်။
တက္ကသိုလ်သည် ဒူလီခေးလ်၊ လာလစ်ပူရ်(Lalitpur) နှင့် ဘာ့ခ်တာပူရ်(Bhaktapur) ရှိ ကျောင်းဝင်း သုံးခုနှင့် ဌာန ၇ ခုတို့ဖြင့် သင်ကြားရေးများကို ပြုလုပ်ပေးလျက် ရှိသည်။
တက္ကသိုလ်တွင် ဘွဲ့ကြိုနှင့် ဘွဲ့လွန် ပညာရေးများအတွက် များစွာသော ပညာရပ်ဆိုင်ရ နယ်ပယ်တို့တွင် သင်ကြားနိုင်သည်။
သမိုင်းကြောင်း right|thumb|ခတ္တမန္ဒု တက္ကသိုလ် အုပ်ချုပ်မှုရုံး အဆောက်အဦ တက္ကသိုလ် မတည်ထောင်နိုင်မီ အစောပိုင်း ယုံကြည်ရာဆောင်ရွက်နေကြသော လူတစ်စုသည် ခတ္တမန္ဒုတောင်ကြား ကျောင်းဝင်း (သရီဘူဗန် တက္ကသိုလ်၏ အောက်တွင် ပါဝင်ထားသော ပုဂ္ဂလိက တက္ကသိုလ်) ကို ၁၉၈၅ ခုနှစ်တွင် တည်ထောင်ခဲ့ပြီး အလယ်တန်းအဆင့် သိပ္ပံပညာ(Intermediate of Science level) ကို သင်ကြားပေးခဲ့သည်။
ထိုအဖွဲ့သည်ပင် ခတ္တမန္ဒု တက္ကသိုလ်တည်ထောင်ရန် အကြံပြုခဲ့သည်။
ပါလီမန်တွင် အဆိုပြုတင်သွင်း ဆွေးနွေးခဲ့ပြီးနောက် ၁၉၉၁ ခုနှစ် ဒီဇင်ဘာလ ၁၁ ရက်နေ့တွင် ပါလီမန်ဥပဒေအရ ခတ္တမန္ဒု တက္ကသိုလ် တည်ထောင်ရန် ခွင့်ပြုခဲ့သည်။
တည်ထောင်ခြင်း ခတ္တမန္ဒု တက္ကသိုလ် အထက်တန်းကျောင်း ခတ္တမန္ဒု တက္ကသိုလ် တည်ထောင်ခွင့် ဥပဒေအရ အကျိုးအမြတ်မယူသော၊ ကိုယ်ပိုင်အုပ်ချုပ်ခွင့်ရ အများပြည်သူနှင့် ဆိုင်သော တက္ကသိုလ် ၁၉၉၁ နိုဝင်ဘာတွင် တည်ထောင်ခဲ့ပြီးသောအခါ အဆင့်မြင့် ပညာရေးကို သင်ကြားနိုင်သော ပထမဆုံး ကိုယ်ပိုင်အုပ်ချုပ်မှုဖြင့် အများပြည်သူနှင့်ဆိုင်သော ပညာရေးအဖွဲ့အစည်း ဖြစ်လာခဲ့သည်။
တက္ကသိုလ်မတည်ထောင်မီက ခတ္တမန္ဒုတောင်ကြား ကျောင်းဝင်းကို ၁၉၈၅ ခုနှစ်တွင် တည်ထောင်ခဲ့ခြင်း ဖြစ်သည်။
ထိုကျောင်းသည် သရီဘူဗန် တက္ကသိုလ်၏ အောက်တွင် ပါဝင်ထားသော ပုဂ္ဂလိက ပညာရေးအဖွဲ့အစည်းဖြစ်ပြီး အလယ်တန်းအဆင့် သိပ္ပံပညာတိုကို သင်ကြားပေးခဲ့သည်။
ခတ္တမန္ဒု တက္ကသိုလ်သည် ပညာရေးဆိုင်ရာ အစီအစဉ်များကို ၁၉၉၂ ခုနှစ်တွင် အလယ်တန်းအဆင့် သိပ္ပံပညာတိုကို သင်ကြားခြင်းဖြင့် စတင်ခဲ့သည်။
၁၉၉၄ ခုနှစ်တွင် တက္ကသိုလ်သည် ဆေးဝါးပညာ၊ ဇီဝဗေဒနှင့် အင်ဂျင်နီယာ( လျှစ်စစ်နှင့် အီလက်ထရောနစ်၊ ကွန်ပျူတာနှင် စက်မှု) ဆိုင်ရာ ဘွဲ့များအတွက် သင်ကြားပေးခဲ့သည်။
နောင်တွင် ပတ်ဝန်းကျင်ဆိုင်ရာ အင်ဂျင်နီယာနှင့် သိပ္ပံပညာသည်လည်း ကျောင်း၏ ပညာရေးအစီအစဉ်တွင် ပါဝင်လာခဲ့သည်။
M.Phil နှင့် PhD တို့ကို ၁၉၉၇ ခုနှစ်မှ စတင်ကာ သင်ကြားပေးနိုင်ခဲ့သည်။
၂၀၁၄ ခုနှစ်တွင် ဥပဒေဌာနကို ဖွင့်လှစ်ပြီး ဥပဒေပညာကို စတင်သင်ကြားခဲ့သည်။
အရေးပါသော မှတ်တိုင်များ ၁၉၈၅ ခုနှစ် ဩဂုတ်လတွင် သရီဘူဗန် တက္ကသိုလ် အောက်တွင် ခတ္တမန္ဒုတောင်ကြား ကျောင်းဝင်းကို တည်ထောင်ခဲ့ပြီး အလယတန်းအဆင့် သိပ္ပံပညာရပ်များကို စတင်သင်ကြားခဲ့သည်။
၁၉၉၁ ခုနှစ် နိုဝင်ဘာလတွင် ပါလီမန်ဥပဒေဖြင့် ခတ္တမန္ဒု တက္ကသိုလ် တည်ထောင်ရန် သတ်မှတ်အရည်းအချင်းနှင့် ပြည့်မီကြောင်း ထုတ်ပြန်ခဲ့သည်။
၁၉၉၁ ခုနှစ် ဒီဇင်ဘာလတွင် တက္ကသိုလ် ပညာရေးအဖွဲ့ ပထမဆုံးအစည်းအဝေးကို ဝန်ကြီးချုပ်လည်းဖြစ်သူ ခတ္တမန္ဒု တက္ကသိုလ် အဓိပတိအဖြစ် Girija Prasad Koirala မှ ဦးဆောင်ကျင်းပခဲ့ပြီး Dr. Suresh Raj Sharma ကို တက္ကသိုလ်၏ ဒုတိယ အဓိပတိအဖြစ် ခန့်အပ်ခဲ့သည်။
၁၉၉၂ ခုနှစ် ဇန်နဝါရီလတွင် Dr. Sitaram Adhikary အား တက္ကသိုလ် မော်ကွန်းထိန်းအဖြစ် ခန့်အပ်ခဲ့သည်။
၁၉၉၂ ခုနှစ် ဇူလိုင်လတွင် တန်ဂဲလ်၌ သိပ္ပံဌာနကို ဖွင့်လှစ်ခဲ့ပြီး Dr. Bhadra Man Tuladhar အား ဌာနမှူးအဖြစ် ခန့်အပ်ခဲ့သည်။
ခတ္တမန္ဒု တက္ကသိုလ်သည် ကိုယ်ပိုင် အလယ်တန်းအဆင့် သိပ္ပံပညာကို စတင်သင်ကြားပေးနိုင်ခဲ့သည်။
၁၉၉၃ ခုနှစ် ဩဂုတ်လတွင် စီမံခန့်ခွဲမှုပညာဌာနကို နယူးဘန်းနက်ဆွာတွင် ဖွင့်လှစ်ခဲ့သည်။
ပါမောက္ခ Krishna Swaminathan အား စီမံခန့်ခွဲမှုဌာန၏ ဌာနမှူးအဖြစ် ခန့်အပ်ခဲ့သည်။
စီးပွားရေး စီမံခန့်ခွဲအုပ်ချုပ်မှုဆိုင်ရာ ဘွဲ့လွန်ကို စတင်သင်ကြားပေးနိုင်ခဲ့သည်။